December

December es de twolvde en latste moand van de Gregorioanse kalender. Der zyn 31 doagn in december. De noame komt van het Latyn voo tiene, Decem, omdat het Romeinse joar in moarte begoste. December es de moand woarin da de winter begunt (in't Nôordelik olfround). Rond den 21sten december kenn we de korstn dag van 't joar, en begunn de doagn were te lengn. December is dikwyls de moand woarin dat de êeste sneeuw volt. December es ôok gekend als fêestmoand.

 Specioale doagn 
 6 december: Sintekloai
 21 december: begun van de winter
 24 december: Kestoavend
 25 december: Kestdag
 31 december: Oudejoarsoavend

Categorie:Moand